Title: D ô v o d o v á s p r á v a
Author: NBS
Last saved by: spano

K o m u n i k é

Vláda Slovenskej republiky na svojom .... zasadaní dňa … …… 2003 schválila návrh  implementačného plánu integrácie dohľadu nad finančným trhom.

Predmetný materiál obsahuje hlavné prvky budúceho integrovaného dohľadu pokiaľ ide o:

1.	Organizáciu integrovaného dohľadu nad finančným trhom 
2.	Financovanie výkonu integrovaného dohľadu
3.	Legislatívne predpoklady integrácie dohľadu
4.	Organizačno-technické predpoklady integrácie dohľadu.
5.   Časový harmonogram činností

Integrovaný dohľad nad finančným trhom bude vykonávať Národná banka Slovenska (NBS), čím sa zmení jej doterajší charakter. Útvar dohľadu však nebude mať samostatnú právnu subjektivitu, ale v legislatíve bude tento útvar jasne identifikovaný. Súčasťou integrovaného dohľadu nad finančným trhom bude:

a)	bankový dohľad, ktorý v súčasnosti vykonáva Národná banka Slovenska,
b)	dohľad nad kapitálovým trhom a poisťovníctvom, ktorý v súčasnosti vykonáva Úrad pre finančný trh, 
c)	dohľad nad subjektmi kapitalizačného piliera povinného dôchodkového zabezpečenia a nad subjektmi, ktoré vzniknú transformáciou súčasných dôchodkových doplnkových poisťovní; dohľad nad týmito inštitúciami bude v období do integrácie dohľadu nad finančným trhom vykonávať Úrad pre fiannčný trh;
d)	regulácia finančného trhu; pre oblasť bankového dohľadu je v súčasnosti Národná banka Slovenska oprávnená vydávať vyhlášky a opatrenia, pre oblasť kapitálového trhu a poisťovníctva vydáva vykonávacie predpisy Ministerstvo financií SR,  pričom Úrad pre fiannčný trh podľa zákona na príprave návrhov spolupracuje.